Increment de la Inspecció de Treball i Seguretat Social – VITRAdoc\nEn els darrers mesos de l'any que ara ha finalitzat, va començar una campanya, que, fins ara arriba a 326 empreses, "control de transformació dels contractes de treball", per veure i per garantir que compleixen les "regles del joc", és a dir, convenis col·lectius i/o legislació laboral. Aprofitant la "visita", demanen tota la documentació relativa a una qüestió que va arribar a aquest país el novembre de 1995 i que, malauradament, encara moltes empreses desconeixen o no compleixen amb ple coneixement: la Llei de Prevenció de Riscos Laborals.\nLa inspecció de treball i el no compliment de la llei PRL\nCertament, l'incompliment de la llei PRL, i de les visites realitzades per la inspecció es desprèn que el 93% no l’acompleixen, facilita a la Inspecció de treball a realitzar actuacions d'ofici.\nEn el millor dels casos ens poden "requerir" per a que en uns dies ens posem al dia, qüestió que no serà fàcil i requerirà una gestió ràpida i àgil. Si ens posem en el pitjor, el principal problema serà que, a més d’haver-nos de posar al dia sí o sí, ens tocaran la butxaca, cosa dolenta per a tothom en aquesta època o en qualsevol altra.\nAnalitzant aquesta situació des de la meva experiència, em sembla com a mínim curiós que aquesta llei, que va substituir l'Ordenança General de Seguretat i Higiene en el Treball de l'any 1971, no ha quallat en l’entramat empresarial i, el que és més greu encara per a les PIMES i els AUTÒNOMS, és que una gran part dels Assessors i Gestories Administratives, de les que depenen de molts d'ells, tampoc els assessoren com cal.\nVaris poden ser els motius d'anàlisi que han influït en l'incompliment d'aquesta Llei de Prevenció de Riscos Laborals, però això ho deixarem per a un altre article.\nL'únic que us vull recordar, A TOTS AQUELLS QUE TENIU UNA EMPRESA O SOU AUTÒNOMS AMB EMPLEATS, és que s’ha de complir la LPRL i que l’incompliment comporta sancions que van des dels 2.046 als 819.780€, això només des del punt de vista administratiu laboral, i sense entrar en altres qüestions d'ordre civil i penal.\nSom experts en la gestió de PRL i CAE per a pimes i grans empreses. Contacta amb nosaltres i t'assessorem.\nGestió de la prevenció de riscos laborals⟶


Roben a casa de Gloria Camila: "Han burlat la seguretat i l'alarma"\nper Redacció 07 d’agost de 2020 10:49\nSi la setmana passada coneixíem el robatori a casa de Sofía Suescun, ara és Gloria Camila qui ha hagut de denunciar que uns lladres han entrat al seu pis. La filla d'Ortega Cano estava de vacances a Chipiona amb la seva família quan rebia una trucada que li deia que un grup d'atracadors havien assaltat la seva casa.\nKiko Hernández ho ha explicat en exclusiva a 'Sálvame': "Ella ja havia enxampat, fa temps, uns individus que intentaven accedir a la casa per la tanca del jardí. Tenia sospites que això podia passar, encara que la urbanització té seguretat privada i la casa té alarma. Sembla que la policia local i la científica van traslladar-s'hi després del robatori".\nEra llavors quan Antonio David Flores confirmava la notícia: "Vaig passar tot el confinament amb Gloria a casa seva. I sí, té bones mesures de seguretat i és una urbanització tancada amb vigilància. El problema és que la casa està situada en una part de la urbanització en la qual hi ha una mena de carrer sense sortida amb un petit parc i des d'allà poden veure si hi ha moviment a la casa. De fet, no és el primer cop que entren a robar a casa seva. Fa uns mesos van anar un grup de lladres, encara que no va ser res greu".\nI què li han robat? "Gloria Camila feia només dos dies que havia marxat, però està tranquil·la. M'ha dit que afortunadament no tenia diners en efectiu a casa, ni tan sols joies. Han fet alguna destrossa i s'han emportat roba i coses així, però res de valor. L'ordinador se l'havia endut, així que no estava a la casa". Un fort ensurt que torna a demostrar que tota seguretat és poca.


Rumba, música simfònica i activitats de lectura a diferents barris amb motiu de la Capital de la Cultura Catalana Reus 2017 | La Guia De Reus\nInici Actualitat Rumba, música simfònica i activitats de lectura a diferents barris amb motiu...\nAquest dissabte 16 de setembre es porta a terme el primer Festival de Rumba Catalana de Reus, “Rumba Reus”, en el marc dels actes de Reus Capital de la Cultura Catalana 2017 i com a acte previ a les festes de Misericòrdia d’enguany. El festival començarà a les 19:00 h al parc Mas Iglesias de Reus. Reus CCC 2017 també porta els pròxims dies a altres indrets de Reus el Cicle Música als Barris (amb la Banda Simfònica de Reus) i el Cicle Lectura a les Places, a càrr ec de les Biblioteques Municipals.\nEl festival és una proposta de l’Associació El Triangle, encapçalada per Israel Batista i inclou la col·laboració de Carles Pitarch, de la productora Juandesafinado Produccions.\nL’objectiu del festival és donar a conèixer i fer gaudir els reusencs de la bellesa de la Rumba Catalana, coneguda internacionalment gràcies sobretot al cantant ja desaparegut Peret.\nAquesta serà la primera edició del festival, que té vocació d’esdevenir un referent d’aquest estil musical a la ciutat de Reus i al conjunt del país. El cartell d’aquesta primera edició l’integren els artistes següents:\nArrels de Gràcia. Destaca la figura de Jonathan Giménez. Aquest grup lidera la nova generació rumbera. Fills de membres d’Estrelles de Gràcia (conjunt predilecte de Gato Pérez) recullen l’herència de la plaça del Raspall, epicentre gitano gracienc.\nAi, ai ai. Després de la mort de Gato Pérez, el 18 d’Octubre de 1990, dos dels seus músics, Rafalito Salazar i Pep Lladó, van crear el grup “Ai, ai, ai” per mantenir viva la flama rumbera i incorporar de manera estable la llengua catalana en l’imaginari líric del gènere. Ara, 25 anys després, el grup prepara un disc d’aniversari.\nAquesta proposta de la Capital de la Cultura Catalana 2017 inclou tres concerts de la Banda Simfònica de Reus als barris de Mas Vilanova, Horts d’en Simó i Fortuny. La banda dirigida per Joan Ramon Reverté fou creada el 2007 amb l’esperit de ser un punt de trobada en què alumnes i exalumnes del Conservatori de la ciutat i músics d’altres entitats i poblacions veïnes mostressin la seva destresa amb els diferents instruments de la banda. El seu és un repertori molt divers i en aquesta ocasiió oferiran bandes sonores de pel·lícules. Aquests seran els seus primers concerts després d’assolir el tercer lloc en la seva catego ria en el concurs mundial WMC 2017, realitzat a terres holandeses (Kerkrade) el passat mes de juliol. Els concerts previstos en aquest cicle són els següents:\n15 de setembre, 20:00 h. Carrer de l’Àliga de Reus (Mas Vilanova)\nCoordinat per les Biblioteques Municipals de Reus, és una continuació del projecte Contes a les Places, promogut per les Biblioteques Municipals, Política Lingüística i el Consell d’Infants. La proposta inclou diferents tipus d’activitats per a gent de totes les edats en les dates, horaris i indrets següents:\n19 de setembre, de 10:00 a 20:00 h. Plaça de l’Abat Oliba (Horts de Miró)\n17 d’octubre, de 10:00 a 20:00 h. Plaça del Centre Cívic (barri Gaudí)\nArticle anteriorDos regatistes del CNCB participaran en la regata transoceànica en solitari Mini Transat La Boulangère\nArticle següentCurs d’iniciació al guió cinematogràfic


2013 1214. ICV vincula el seu vot en la consulta a l’actitud de l’Estat - Gironès per la independència\n2013 1214. ICV vincula el seu vot en la consulta a l’actitud de l’Estat\nICV vincula el seu vot en la consulta a l'actitud de l'Estat\nEl consell nacional d'Iniciativa avala l'acord sobre el referèndum\n“La pilota és al terrat” de Rajoy, diu Camats\n14/12/13 02:00\t- BARCELONA - REDACCIÓ\nCamats i Herrera, ahir, en el consell nacional d'ICV Foto: TONI GARRIGA / EFE.\nL'Estat espanyol és, ara, qui ha de moure fitxa. Un cop fet públic l'acord sobre la data, la pregunta i la via legal per a la consulta, Iniciativa entén que és al govern espanyol a qui pertoca fer el següent pas. La coordinadora nacional dels ecosocialistes, Dolors Camats, va reptar ahir l'executiu estatal a assumir que existeix un “conflicte polític” i el va instar a proposar una solució. Tot plegat, tenint en compte que el referèndum, a parer d'ICV, és “inevitable”.\nDe l'actitud de l'Estat dependrà el vot final dels ecosocialistes a la doble qüestió sobre la independència. “Si continua sord i hostil és evident que nosaltres també anirem prenent posició”, va alertar Camats.\nLa colíder d'Iniciativa va fer aquest advertiment després del consell nacional del partit, que va avalar l'acord entre els partidaris del dret a decidir per fer una consulta el 9 de novembre de 2014 amb una doble pregunta. Camats també va reclamar que es convoqui una reunió del pacte nacional pel dret a decidir –agrupa partits i agents socials a favor del referèndum– per donar un impuls al pacte polític presentat dijous.\nCamacho insta Mas a acceptar la decisió del Congrés\nLa presidenta del PP, Alícia Sánchez Camacho, va demanar ahir al president de la Generalitat, Artur Mas, que “si és demòcrata” accepti la decisió del Congrés dels Diputats després que s'hagi registrat al Parlament una proposició de llei per demanar que es delegui a la Generalitat la competència en referèndums. Va assegurar també que “la verdadera pregunta que planteja el senyor Mas és si els catalans volen quedar-se sols, dividits, separats i si volen trencar amb Espanya i amb Europa”, i va advertir a Mas que aconseguirà enfrontar els catalans entre ells. La popular també va acusar Josep Antoni Duran i Lleida d'aprovar la voluntat separatista de la Generalitat i d'anar al costat “del partit de la sabatilla –amb referència a la CUP– i d'ERC”.


11/03/2013 at 00:46\nConsciència de la propia vida i dels seus propòsits.\nConsciència de la vida comunitària -sigui el que sigui per a cadascù aixó , que va canviant amb les experiències-, de la necessitat de retrobar la potència i l’alegria del clan, de la tribu, del barri i/o el poble com a comunitats d’essers humans interelacionats amb vincles afectius i cooperants. I de les grans xarxes possibles avui en dia a nivell internacional, com mai abans en la historia coneguda.\nEns calen més coses per continuar amb els nostres anhels i objectius, però sensa aquestes dos nivells de consciències, íntimament relacionats, rès de lo altre té un veritable sentit.\nI el que fem -cadascù lo seu i cada colectiu lo seu- i el que està succeïnt amb les diverses sinergies de despertar de les dones i homes al planeta té molt i molt de sentit… D’aixó no ens en falta, per sort. No…, no per sort: per feina i consciència en acció.\nJa ès hora d’aquet despertar de l’Humanitat. Encare no és del tot global, però quant més apretin els poders fàctics les vides de les gents -i bé que ho fan, sensa pietat- més i més gent despertarà… Nos ens podràn parar.\nHi ha massa llibertat als cors i en moltes ments com per que poguin parar tot aquet moviment r-evolucionari. Ni amb aparells judicials, ni amb lleis il.legítimes, ni amb estats totalitaris (els obvis i els de falses democràcies com la nostra). Ès per aixó, per la llibertat aconseguida a dintre de les persones, que la desobediència té tanta força i empenta.\nHi ha mooooolta feina a fer encare, però el moviment es ja imparable. Deliciosa i contundentment imparable. Cada vegade amb menys por i amb la consciència de que la por es pot dominar i trascendir. Ès un assumpte pendent de la Humanitat sencera. Ara el tenim de cara colectivament. Amb co-responsabilitat.\nEl colectiu humà està evolucionant cap a la llibertat d’esser el que som. Mès i més dia a dia.\nHonor als desobedients. Gràcies per existir.\ngracies per abanderar unproces que ningu pot aturar, doncs la SORT be alhora amb l’ACCEPTACIO i ara ha vingut la revolucio perque així estava previs, en aquest magne projecte de la humanitat no hi ha res que puguir aturar-la, seria absurd.\nTal qual li va venir al music, Beethoven, la sordera i alhora la inspiracio, en el moment que es deixa “en pau”, s’adonà del que estava passant, una força imparable, la INSPIRACIÓ va ocupar el seu cos i………crear MUSICA DIVINA, l’himne de la llibertat, renombrat posteriorment himne a l’ALEGRIA, pero la llavor era la llibertat (poema de Schiller) , quan va acceptar l’esser-humà-music-creador les SENYALS, va esdevenir el que ja estava previst.\nTOT ESTÀ PREVIST I ACOLLINT LA REVOLUCIO, ACCEPTANT LES SENYALS…..TOTES, LES FAVORABLES I LES NO TAN FAVORABLES, ESDEVEINDRÀ LA NOVA REALITAT, DONCS EN UN ALTRE NIVELL JA ESTÀ “DISENYADA” I RES NI NINGÚ PODRÀ EVITAR.\nl’univers i amb ell tot el que conté, va a una velocitat de mes de 810.000 km/h, aquesta es la palpable realitat, la resta? son ets i uts, fum i pols.


Marjaliza diu haver pagat mítings a Tomás Gómez i aquest ho nega\nmartes, 29 septiembre 2020 0:46\nDavid Marjaliza , presumpte cervell de la trama 'Púnica', va explicar al jutge de l'Audiència Nacional, Eloy Velasco, que la xarxa corrupta va pagar, de manera presumpta, la campanya electoral del any 2007 a Tomás Gómez , exsecretari general del PSM, en la seva carrera per repetir com a alcalde de Parla.\nCarmen García, fiscal Anticorrupció, preguntava a Marjaliza quants diners va pagar la xarxa per les adjudicacions. "No em acord exactament perquè Tomás … Es van pagar moltes coses: mítings, begudes, banderoles " , assegurava l'empresari, qui, a més, concretava que un dia li van demanar que canviés factures i exclogués el motiu de la despesa d'un acte electoral del PSOE a Parla.\nEn aquesta declaració, Marjaliza confessava al jutge que a Parla hi havia una trama per controlar les accions de regidors i tècnics de cara a decisions urbanístiques que eren importants per a ells. "Ens van adjudicar sis o set parcel·les. Arribaven i ens deien: Aquí hi ha terra. Vols construir en aquest sòl ", apuntava l'empresari a Eloy Velasco, al qual aclaria que era terreny per a habitatge protegit.\nL'exalcalde de Parla, Tomás Gómez, ha negat les acusacions de David Marjaliza, apuntant que mai va adjudicar parcel·les a les empreses que tenien vincle amb la trama i per això ha assenyalat que en les pròximes hores prendrà accions legals contra l'aconseguidor per delictes de calúmnies i contra l'honor.


Sant Fruitós de Bages dedicarà l'any 2018 al pintor santfruitosenc Alfred Figueras — Ajuntament de Sant Fruitós de Bages\nSant Fruitós de Bages dedicarà l'any 2018 al pintor santfruitosenc Alfred Figueras\nSant Fruitós de Bages dedicarà l'any 2018 al pintor santfruitosenc Alfred Figueras https://www.santfruitos.cat/actualitat/noticies/sant-fruitos-de-bages-dedicara-lany-2018-al-pintor-santfruitosenc-alfred-figueras https://www.santfruitos.cat/actualitat/noticies/sant-fruitos-de-bages-dedicara-lany-2018-al-pintor-santfruitosenc-alfred-figueras/@@download/image/3110170901_placanaoaalfredfigueras02.jpg.jpg\nL’Ajuntament de Sant Fruitós de Bages commemorarà, durant el 2018, el 120è aniversari del naixement del pintor santfruitosenc, amb la celebració del “Any pintor Alfred Figueras 2018”.\nPer tal d’organitzar totes les activitats i propostes que es duran a terme al llarg de l’any, s’ha creat una Comissió Organitzadora i una Comissió política municipal. La Comissió Organitzadora estarà formada per experts en la matèria i serà l’encarregada de planificar i composar la programació d’activitats i els actes que es realitzaran.\nLes primeres accions que es duran a terme són la creació d’una imatge que identifiqui tots els esdeveniments i la planificació del calendari d’activitats que es dedicaran al pintor tant dins com fora del municipi.\nAlfred Figueras va néixer a Sant Fruitós de Bages l’any 1898 i va morir a Barcelona al 1980. Va estudiar a la Llotja de Barcelona on es va impregnar de l’estètica del noucentisme. Més tard va viatjar a Alger i al Marroc on va crear una part important de la seva obra. Els seus treballs es poden veure al MNAC de Barcelona, al Museu Comarcal de Manresa, i als Museus d’Alger, d’Oran i de Casablanca.


Un 30 % de les motos de Barcelona es podrien quedar sense l’etiqueta ambiental de la DGT | betevé Web\ndijous 24 de novembre, 2016 , 14.21\nUn 30 % de les motos de Barcelona es podrien quedar sense l’etiqueta ambiental de la DGT\nDesprés dels distintius ambientals dels cotxes ara és el torn de les motos. La DGT ja està estudiant com ha de ser la classificació de les motocicletes, que podria estar enllestida a principis de 2017. Ho fan amb la col·laboració d'Anesdor, la patronal del sector, que creu que l'etiquetatge podria ser molt similar al dels vehicles. Aquesta classificació, però, podria deixar sense distintiu un 30 % de les motos que actualment circulen per la ciutat.\nAnesdor, l'Associació Nacional d'Empreses del Sector de Dues Rodes, està "a l'expectativa" de com quedaran els distintius ambientals de les motos. La patronal del sector col·labora en aquesta qüestió amb la DGT i, de fet, fa uns mesos ja van fer arribar a l'Administració una proposta que preveia dividir la categoria de motos en quatre classes, de menys a més contaminants: zero, eco, C i B. Segons Víctor González, vicepresident segon d'Anesdor, es tracta d'una classificació "similar a la dels cotxes." La classe zero aniria destinada als vehicles amb una tecnologia alternativa; l'eco, a les motos de fins a 250 cc fins a 2007 amb normativa Euro3 i Euro4 que emetin més de 120 gr CO/km; la C seria per a les motos amb normativa Euro3 i Euro4 fins a 2007 i per als ciclomotors Euro2 fins a 2004, i la D, per a les motos Euro2 de 2004 a 2007 i els ciclomotors de 2003 a 2004. Si és així, la classificació deixaria fora les motos anteriors a 2003.\nUn parc de motos envellit\nActualment, les motos i els ciclomotors representen un 30 % del parc de vehicles de la ciutat i, com passa amb els cotxes, és un parc envellit. Gairebé la meitat, un 48 %, tenen 10 o més anys d'antiguitat. Això vol dir que si, finalment, la classificació de la DGT va en aquest sentit, un 30 % del parc de motos i ciclomotors que actualment circulen per Barcelona es quedarien sense etiqueta. Faltaria, però, per veure si l'Ajuntament els acaba aplicant el mateix criteri que als vehicles sense distintiu (que tindran prohibit circular a partir de 2020) o bé, com ha passat a Madrid, queden fora de les mesures per reduir la contaminació.\nAnesdor aposta per la coresponsabilitat de la moto en l'emissió de gasos contaminants, però insisteix a demanar tant a la DGT com a l'Ajuntament de Barcelona "que les tinguin en compte com un aliat per reduir la contaminació". La moto, segons González, redueix el trànsit, redueix els embussos i, per tant, acaba contaminant menys que un vehicle. "Si augmentem un 10 % la mobilitat en moto, reduïm un 10 % les emissions contaminants" i millora la mobilitat, assegura.\n“Les motos contaminen molt i en canvi són molt més fàcils d’electrificar”


L’Ajuntament de Tarragona ha anunciat canvis al capdavant de l'Institut Municipal de Serveis Socials (IMSS). La fins ara gerent d’aquest servei municipal, Estela Piñol, abandona el seu càrrec per endinsar-se en altres projectes professionals, segons ha explicat el consistori en una breu nota.\nPiñol va entrar a treballar a l’IMSS el 2013 després que el seu antecessor, Antonio Muñoz, va ser destituït i posteriorment detingut arran de les denúncies per irregularitats en les contractacions que va fer l'IMSS a l'empresa Inipro durant dos anys, motiu pel qual el mateix alcalde, Josep Fèlix Ballesteros, està actualment imputat i el cas encara està pendent de resoldre's judicialment. Sense anar més lluny, al 2015 la policia judicial va escorcollar les dependències municipals i la mateixa seu de l'IMSS en el marc de l'anomenada 'Operació Inipro'.\nPiñol va arribar a l'Institut Municipal de Serveis Socials procedent de la Generalitat, des d'on gestionava els Plans Integrals de la Part Alta i de Campclar, amb l’objectiu de reorganitzar l’institut i crear un estructura de serveis més definida. La marxa de Piñol farà que el consistori obri un procés de selecció per buscar una nova persona que es posi al capdavant d'un ens esquitxat per la polèmica des de fa anys.


Coneix els avantatges que suposa associar-se a la Fundació Factor Humà. Llegir més\nLa Fundació lliura el Premi Mercè Sala a l'empresa experta en automatització de fàbriques i processos Festo, en la gala dels Premis Factor Humà 2021. El Premi Impacta ha estat per a l'empresa de serveis de mobilitat Saba Infraestructures pel seu projecte SabaWays.\nTrobada híbrida: L'e(k)onomia en el paradigma digital\nEn un acte previ als Premis Factor Humà, el 17/06 vam abordar la situació econòmica i la transformació digital. Vam comptar amb la participació de Genís Roca i Xavier Marcet, i amb les best practices en RH de les tres finalistes als Premis Impacta 2021: everis, MC Mutual i Saba Infraestructures.\nComunitat Direcció de Persones: Tornada a l'oficina\nEl cafè del 10/06 per a Directores i Directors de Persones el prendrem entre nosaltres, compartint com estem preparant el retorn a les oficines per a les persones teletreballadores.\nAquí recopilem els vídeos dels nostres webinars ja realitzats fins al moment.\nProper seminari online: Converses per empoderar\nAmb Carme Bonet, formadora i consultora de creativitat i comunicació, el proper 15/06. En aquest taller posarem atenció en les paraules que triem, les estructures que dissenyem perquè contribueixin a l'empoderament i al desenvolupament de la persona.\nMarga Sala és l’administradora general del Parc de Recerca Biomèdica de Barcelona (PRBB). Sala s’ocupa de garantir l’excel·lència d’un edifici, situat al front marítim de Barcelona, al costat de l’Hospital del Mar i de la Universitat Pompeu Fabra, pel qual cada dia, almenys abans de la pandèmia, hi passaven prop de 1.400 persones de 52 nacionalitats diferents dedicades a la recerca i a la ciència.\nSegona promoció Mutabilia: Building Transformational Leaders\nDil, 13. Setembre 2021 Altres activitats en RH\nMutabilia és la primera plataforma online de formació en transformació cultural. El 13 de setembre comença la segona promoció d'aquest programa amb un claustre de més de 50 directius/ves i consultors/es. Vols adaptar-te al canvi... o liderar-lo? Si ets de el segon grup, aquest contingut està indicat per a tu.\nSAVE THE DATE - Trobada temàtica híbrida: Presa de decisions estratègiques amb Data Science\nDic, 15. Setembre 2021, 09:30 h - 13:30 h Activitats Organitzacions Associades\nSAVE THE DATE - Sessió online: Comunitat Talent\nDiv, 17. Setembre 2021, 09:30 h - 11:30 h Activitats Organitzacions Associades\nDesprés d'un primer període de funcionament del Grup de Desenvolupament del Talent acompanyats pel pedagog Boris Mir, et convidem a formar part d'una nova etapa de Grup per seguir treballant en els àmbits de l'aprenentatge i del talent a les nostres organitzacions.\nSAVE THE DATE - Seminari presencial: "Lideratge sistèmic: Eines per superar patrons inconscients i transformar-se"\nDic, 29. Setembre 2021, 09:00 h - 14:00 h Seminaris Factor Humà\nEl pasado miércoles 7 de julio celebramos la gala de los Premios Factor Humà 2021 bajo el lema “El verde nos permite avanzar”, durante la cual la\nLa jornada contínua i flexible augmenta la producció i redueix l 'absentisme\nEl cost d 'anar a la feina\nTags: MotivacióRelacions LaboralsEntornAjuntament de BarcelonaConferències i seminarisDiputació de Barcelonafuturgestió del tempssocietat\nTot i que encara són pocs els i les mànagers o líders que aborden el fracàs de manera correcta, cada vegada agafa més força un corrent en la gestió empresarial que no pretén evitar els errors i eliminar-los… Llegeix-ne més\n"En unes bones vacances no tens res a fer i tens tot el dia per fer-ho."


Notícies » Ajuntament de Lleida » “Templer per un dia”, a la plataforma Catalunya Experience\n“Templer per un dia”, a la plataforma Catalunya Experience\nData de publicació: 5/7/2018\nTurisme de Lleida i l’Agència Catalana de Turisme signen un acord per incorporar a aquest canal de venda aquesta visita dinamitzada que es realitza al Castell de Gardeny\nLa visita de “Templer per un dia” que es realitza al Castell de Gardeny es comercialitzarà també a la plataforma Catalunya Experience fruit d’un acord signat entre Turisme de Lleida i l’Agència Catalana de Turisme\nA partir d’ara, aquesta visita dinamitzada i familiar, que compta amb un gran èxit de participació a Lleida, es podrà reservar des d’aquest canal de venda de l’ACT\nLa visita de “Templer per un dia” permet conèixer el castell com si es fos un templer i endinsar-se en el coneixement sobre la comunitat templera\nLa visita de “Templer per un dia” que es realitza al Castell de Gardeny es comercialitzarà també a la plataforma Catalunya Experience fruit d’un acord signat pel president de Turisme de Lleida, Rafel Peris, i el director general de l’Agència Catalana de Turisme, Xavier Espasa. Així, a partir d’ara, aquesta visita dinamitzada i familiar, que compta amb un gran èxit de participació a Lleida, es podrà reservar des d’aquest canal de venda de l’ACT.\nLa visita de “Templer per un dia” permet conèixer el castell com si es fos un templer i endinsar-se en el coneixement sobre la comunitat templera. El Centre d’Interpretació de l’Orde del Temple que hi ha al castell és un espai singular que ofereix al visitant un apassionant viatge a una de les comunitats religioses més interessants i controvertides de la història. Es retrocedeix vuit segles per descobrir l’era templera i es passeja per les estances i espais on vivien els anomenats soldats de Crist.\nAquesta activitat, una de diverses propostes que es promouen durant l’any entorn a la temàtica templera, es fa cada segon diumenge de mes, tot i que a través de la plataforma Catalunya Experience es pot fer sota demanda qualsevol altre diaper a grups i col·lectius.\nAquesta nova aliança coincideix, a més, amb l’Any del Turisme Cultural que se celebra durant aquest any i que té l’objectiu de posicionar la cultura de Lleida com a eix principal de la diferenciació de la destinació i, alhora, propiciar que el turisme posi en valor la cultura i contribueixi a la seva sostenibilitat social i econòmica. Cal recordar, també, que Lleida compta amb el segell de Ciutats amb Caràcter i el Castell de Gardeny, amb el d’Arts i Cultura, ambdós atorgats per l’Agència Catalana de Turisme.


L'U18 s'assegura el primer lloc\nL'U13 i l'U14 no van tenir competició oficial i ja eren al Globasket, però la resta d'equips van disputar l'última jornada abans de l'aturada per Setmana Santa\nL'Escola Bàsquet Girona Marc Gasol va imposar-se per un ajustat 67-66 al Roger's Vilassar de Dalt Verd, un rival directe. L'equip gironí, amb treball i esforç, va acabar remuntant un partit que perdia clarament al final del primer quart (12-25).\nEls gironins no van poder frenar el potencial del Club Joventut de Badalona (90-57) i continuen cuers de Cadet Preferent A. D'aquí a dues setmanes, es jugaran evitar el 'play-out' en l'última jornada, a Montfalgars contra el Catalana Occident Manresa A, amb qui comparteix balanç (2-11).\nLa feina defensiva va propulsar l'U17 cap a una nova victòria, contra l'AE Badalonès B (67-31), per mantenir-se líder una setmana més. L'equip gironí va marcar la pauta des del primer quart i, de mica en mica, va anar engrandint la diferència.\nL'equip dirigit per Arnau Sacot i Bernat de las Heras es va assegurar la primera posició del grup 3 de Júnior Interterritorial quan encara falten dues jornades pel final. A més, van fer-ho guanyant a la pista de l'Aracena CB Sant Josep B (46-61), que estava imbatut aquesta temporada a casa.


Teatre de la Passió d'Olesa de Montserrat *** - Fires, festes, oci i llocs per visitar.\nTeatre de la Passió d'Olesa de Montserrat ***\nEl Teatre de La Passió és la primera sorpresa que rep el visitant que trepitja per primer cop la vila d’Olesa de Montserrat. La majestuositat de l’edifici per fora no decep un cop dins, amb un escenari de 782m2, un dels més grans de tot Europa, amb una boca de 30x7 metres, fossar per a 50 músics i un modern sistema d’ascensors. El nou Teatre de la Passió, dissenyat per l'arquitecte Joan Baca, té un aforament per a 1490 persones.\nVa ser inaugurat l'1 de maig del 1987, després que un devastador i tràgic incendi desolés l'antic teatre el 23 de febrer del 1983. Durant aquest espai de temps, la gent d'Olesa va portar a terme diferents representacions al petit teatre dels Salistes i pel carrer, i sense cap mena de dubte la lluita de tot un poble perquè el foc no s'emportés també la seva il·lusió, va resultar crucial pel naixement del nou teatre quatre anys després.\nLa Passió d’Olesa una vella tradició que ha anat passant de pares a fills i que està documentada des de l’any 1538. L’any 2002 va ser guardonada amb la Creu de Sant Jordi de la Generalitat de Catalunya.\nCom arribar a Teatre de la Passió d'Olesa de Montserrat *** ?


Els nens i les nenes de primària. - Escola Pia Luz Casanova\nEls nens i les nenes de primària.\tAdmin Web\t2021-09-06T10:35:51+00:00\nL’ Educació Primària és la primera etapa de l’ensenyament obligatori i està organitzada en tres cicles de dos cursos cada un (inicial: 1r-2n, mitjà: 3r-4t, superior: 5è i 6è), agrupant els alumnes de 6 a 12 anys.\nEls principals objectius d’aquesta etapa són, a nivell d’actituds, valors i normes, ajudar a créixer a cada un dels nostres alumnes com a persones i aprendre a conviure i habitar en el món.\nPel que fa a procediments, habilitats i estratègies, es persegueix aprendre a fer, a adquirir recursos i a saber resoldre les dificultats.\nEn referència als fets i conceptes, la seva finalitat és saber i aprendre del què ens envolta.\nPer aconseguir-ho, organitzem uns continguts d’acord amb els objectius, creem espais d’aprenentatge i fem un seguiment acurat dels alumnes i dels equips de treball.\nAixò ens porta a crear un vincle emocional amb el grup i amb cada alumne, atenent la diversitat i anar potenciant al màxim els recursos de cadascú. Tot plegat és possible si establim amb les famílies un treball de col·laboració que ens permeti establir-ho amb eficàcia.\nDurant tot el curs es fa un seguiment acurat del procés d’aprenentatge i d’adaptació al grup classe. La responsabilitat del seguiment, adaptació i integració recau en el tutor. Tot l’equip de mestres treballa per facilitar aquest procés i oferir a l’alumne una experiència escolar positiva.\nL’Escola, d’acord amb els objectius definits al Caràcter Propi i a l’Estil Metodològic de l’Escola Pia de Catalunya, adopta com a pròpies i potencia aquelles metodologies i recursos didàctics que afavoreixen l’aprenentatge significatiu i la participació de l’alumne.\nAcollida per part del tutor/a amb 1a entrevista amb la família i tutoria individualitzada a l’alumne. Seguiment constant.\nTutor/a de referència, mestre de suport del cicle i mestres especialistes.\nSeguiment individualitzat de cada alumne/a per part de tot l’equip docent. Educació integral de la persona.\nMaterials didàctics propis, adaptats a les necessitats de l’alumnat.\nTreball amb material manipulatiu per tal de promoure l’aprenentatge experimental.\nTaula de llums. (C. Inicial)\nArts a Crafts.\nEducació emocional pel desenvolupament global de l’infant.\nAprenentatge cooperatiu per fomentar la competència social, comunicativa i aprendre a aprendre.\nProjecte propi SUMMEM: Treball interdisciplinari a través d’Itineraris d’Aprenentatge basats en els interessos de l’alumnat segons la seva edat.\nAprenentatge Servei. Combinem processos d’aprenentatge i processos de servei a la comunitat.\nRutines diàries per reforçar i millorar la lectura, l’escriptura i el càlcul mental.\nProjecte Exploradors de llibres. Servei de préstec de llibres seleccionats per a cada edat. Grup d’animació a la lectura.\nProjecte lector. Treballem per despertar en l’alumnat el goig de llegir.\nParticipació en activitats pedagògiques de la ciutat: Dansa Ara, Cantània, Patins en línia, Dragonada, Jocs Cooperatius.\nParticipació del programa de la fruita i la llet a les escoles de la Generalitat de Catalunya.\nMoment diari de Bon dia on dediquem 30 minuts a la reflexió per tal de fomentar bons valors en el nostre alumnat: solidaritat, respecte, cooperació, compromís, tolerància.\nTreball i avaluació d’Actituds i Habilitats. Desenvolupem amb l’alumnat una carpeta de seguiment i treball que els acompanya des de P3 fins a 4t ESO.\nSortides de dia, excursions i colònies dues-tres nits.\nParticipació activa de les famílies: tallers compartits i actes i festivitats d’escola.\nComunicació família-escola mitjançant agenda, WhatsApp, programa educatiu Educamos i mail de l’alumne o de l’alumna.\nAcollida matinal, activitats extraescolars i espai migdia.\nGrup Mou-te; grup d’esplai d’escola.\nDOE; Departament d’orientació psicopedagògica propi d’escola.\nEls nostres espais: Instal·lacions\nAules àmplies i assolellades.\nPatis i zones d'esbarjo\nTutora de 1r de primària\nTutora de 2n de primària\nTutora de 3r de primària\nTutora de 4t de primària\nTutora de 6è A de primària\nTutor 6è B de primària\nMestre Cicle Inicial\nMestra de Cicle Mitjà\nMestra de Cicle Superior\nMestra de música


Gaudí i “La Rajoleta” - Museu Esplugues\nSabíeu que les primeres visites guiades a “La Rajoleta” van començar l’any 2002 en el marc de l’any #Gaudí, recuperant la relació de l’arquitecte amb la fàbrica de ceràmica?\nAquí us explicarem algunes de les dades més interessants o curioses d’aquesta relació:\nLa fàbrica de ceràmica Pujol i Bausis va ser proveïdora en nombroses obres arquitectòniques de Gaudí, trobem rajoles o peces d’Esplugues al Palau Güell, a la colònia Güell o al popular Park Güell. Hi ha una recerca oberta per determinar si algunes de les rajoles de la Casa Vicens també son espluguines.\nA vegades eren dissenys originals i unes altres, Gaudí escollia models dels catàlegs de la fàbrica, per exemple aquests dos models que podeu trobar al Palau Güell.\nTambé donen testimoni de la relació de Gaudí amb “La Rajoleta” els llibres de fórmules de la fàbrica que es conserva a l’Arxiu Municipal. Allà hi trobem referències al blau, verd o el groc Gaudí: composicions d’esmalts ceràmics per aconseguir exactament la tonalitat de ceràmica que l’arquitecte volia a les seves obres.\nA més, gràcies a una referència del llibres de clients també a l’arxiu, sabem que de la fàbrica d’Esplugues en van sortir 12.000 rajoletes per al recobriment del meravellós i icònic banc de trencadís i per a d’altres espais del Park Güell I, per acabar, us expliquem un petit secret… En una casa d’Esplugues hem localitzat una rajola de proves amb la referència al verd Gaudí, tot un tresor.


diumenge, de maig 15, 2022\nAvui, que és el dia n+1 de la diada de Sant Jordi, m’agradaria deixar-vos unes quantes idees de llibres relacionats amb les matemàtiques per si encara sou a temps de fer alguna compra, tot i que qualsevol dia de l’any és bo per a comprar llibres. I llegir-los.\nEls llibres que us recomanaré no són llibres que s’hagin convertit en clàssics de les facultats de matemàtiques com “Algebra” de Serge Lang, “Equaçoes diferenciais ordinárias” de Jorge Sotomayor -tots els estudiants de matemàtiques del món l’hem llegit en portuguès-, “Cálculo diferencial y integral“ de Nikolai Piskunov o el “5000 problemas de análisis matemático” conegut popularment com el Demidovich, el cognom del seu autor. Clàssics absoluts de la bibliografia matemàtica però que no entrarien dins dels objectius d’aquest article.\nDe llibres de matemàtiques i amb matemàtiques a l’abast de tothom n’hi ha molts i de molt bons. El matemàtic i divulgador Ian Steward és l’autor dels llibres “Los grandes problemas matemáticos” i “17 ecuaciones que cambiaron el mundo”, uns llibres en els quals explica de manera molt didàctica i sense perdre el rigor matemàtic els grans avenços que han suposat els descobriments matemàtics pel devenir de la ciència i la societat: el teorema de Pitàgores, els logaritmes, la distribució normal, la transformada de Fourier… Steward també és l’autor d’una “Historia de las matemáticas”, però d’història de les matemàtiques, si hi esteu interessats i teniu temps per llegir (són 800 pàgines), el més complet és el de Carl Boyer. El de Boyer no és difícil de llegir, però si voleu començar amb una cosa més lleugera l’editorial Nivola té una col·lecció de llibres molt ben fets i destinats a un públic general sobre història: “Las funciones, un paseo por la historia”, “Curvas en la historia”, “De los Bernoulli a los Bourbaki”, “Una historia de las matemáticas para jóvenes”... I un de molt curiós és “A history of mathematical notations” de Florian Cajori en el qual s’explica el perquè de la simbologia matemàtica.\nSobre biografies de matemàtics també hi ha força varietat. El professor de la UAB Joan Girbau fa uns anys va publicar “L’home de la campana”, una biografia novel·lada de Karl F. Gauss. En el fabulós “Viaje a través de los genios” de William Dunham s’hi poden trobar les biografies de Cantor, Euler, Newton o els Bernoulli explicades a partir dels seus descobriments. I una altre cop tornem amb l'editorial Nivola que té una col·lecció d’una cinquantena de llibre biogràfics: Arquimedes, Fermat, Galois, Euler, Descartes, Legendre, Volterra… Els llibres tenen fórmules i demostracions matemàtiques, no us espanteu, però la seua lectura és a l’abast de qualsevol persona amb un mínim d’interès matemàtic. Per últim, barrejant història i biografies tenim dos llibres escrits en clau humorística absolutament divertits “El club de la hipotenusa” i “Los matemáticos no son gente seria” del Claudi Alsina.\nAquest professor, matemàtic i divulgador català té autèntiques joies curiosíssimes per fer-nos adonar de la matemàtica que hi ha al nostre voltant. Si voleu començar amb una visió general de tot arreu on es poden trobar matemàtiques la lectura del “Vitaminas matemáticas” és imprescindible. De la mateixa idea és el “100 qüestions de matemàtiques” del professor menorquí Miquel Capó. A partir d’aquí Alsina s’especialitza sobretot en geometria: “Geometria cotidiana” on explica la geometria del rotlle de celo o la de les rotondes, “Mateschef” sobre la geometria de la cuina o “Geometria i moda” en el qual dona una explicació matemàtica als tallatges de roba, mitjons, sabates i barrets.\nHi ha una llei que diu que per cada fórmula que apareix en una pàgina d’un llibre el nombre de lectors es redueix a la meitat. Espero que amb aquestes idees de lectura això no succeeixi i l’article serveixi per empènyer a llegir sobre les matemàtiques i que el nombre de lectors es multipliqui.\n(Article publicat al Lectura el 24 d'abril de 2022)\nPrincipi de Kruskal\nAvui us proposo un joc. A continuació us reprodueixo un fragment del sonet Lo campanar de Lleida de Magí Morera: A dalt de la muntanya que domina / com miranda els bells termes lleidatans, / s’enlaira un campanar fet per gegants / o per homes de raça gegantina. / Quan guaita cap avall, l’aigua veïna / del riu li dona espill i l’horta encants; / i guaitant cap amunt, toca amb les mans / i conversa amb la lluna i la boirina.\nPreneu una paraula a l’atzar del text, per exemple “muntanya” que té 8 lletres, i ara compteu 8 paraules a partir de “muntanya”, aneu a parar a “lleidatans” que té 10 lletres. Compteu 10 paraules a partir de “lleidatans” i arribareu a “homes” que té 5 lletres (vigileu que “s’enlaira” són dos paraules). Torneu a comptar 5 paraules i aneu a “guaita” que té 6 lletres, compteu 6 paraules més i arribareu a “del” que té 3 lletres. Compteu 3 paraules fins a “dona” que té 4 lletres, compteu 4 paraules fins a “horta” que té 5 lletres, compteu 5 paraules fins “amunt” de 5 lletres, torneu a comptar 5 paraules fins a “i” que té 1 lletra, per tant arribem a “conversa” que té 8 lletres i ja no podeu comptar més perquè se’ns acaba el text.\nSi repetiu el mateix procés començant amb una altra paraula, per exemple amb “domina” ens portarà fins la paraula “lleidatans” i com aquesta paraula ja ha sortit en l’exemple anterior acabarem el procediment a “conversa”. Si comenceu el joc amb “miranda” seguireu amb “un”, “fet”, “o”, “per”, “raça”, “cap”. “aigua”, “dona”, “horta”, “amunt”, “i” i acabareu a “conversa” com en els dos casos anteriors. I si comenceu el procediment des de la paraula “bells” veureu que també acabareu a “conversa”.\nÉs a dir, començant el joc amb totes les paraules que hem provat sempre acabem a la paraula “conversa”. El truc està en què quan dos successions de paraules arriben a la mateixa paraula a partir d’aquella ja coincideixen fins acabar en una mateixa paraula. Però això passarà sempre amb totes les paraules? En principi no, però la probabilitat de trobar una paraula inicial en un text que en començar per aquesta paraula no arribem a la mateixa paraula final tendeix a zero com més llarg és el text. És a dir, com més paraules té un text més complicat és trobar una paraula a partir de la qual ens falli el joc. El primer que se n’adonà d’això fou el matemàtic i físic nord-americà Martin Kruskal (1925-2006) i d’aquí el nom de principi de Kursal a aquesta teoria. Tanmateix qui la va popularitzar va ser el divulgador Martin Gardner (1914-2010) en la seva columna Mathematical Games de la revista Scientific American l’any 1978.\nEl principi de Kruskal també es pot aplicar a una baralla de cartes fent servir el número de la carta per a comptar. És a dir, s’estenen totes les cartes d’una baralla cap per avall sobre una taula, es comença per una carta a l’atzar, es gira, es compta a partir del número de la carta i així successivament. La probabilitat que sempre s’arribi a la mateixa carta al final del procés és del 83%. De fet, com més baixos siguin els números de les primeres cartes més efectivitat té el joc. Un bon truc de màgia per a fer als amics endevinant la carta que sortirà al final.\nCadenes de Markov\nAquest algoritme es pot modelitzar mitjançant el que s’anomenen cadenes de Markov. Les cadenes de Markov són processos que s’apliquen quan existeix una successió d’esdeveniments en els quals la probabilitat que en succeeixi algun depèn només de la probabilitat que succeeixi l’anterior. S’utilitzen per a fer previsions en finances, meteorologia, votacions, salut..\n(Article publicat al Lectura el 27 de març de 2022)\nPublicat per Babunski a 2:11 p. m. Cap comentari:\nLa Unión - Maracaibo\nRafa Sánchez, Luis Bolín, Mario Martínez i Íñigo Zabala van formar La Unión el 1983, uns estudiaven junts en una acadèmia de publicitat i el primer era estudiant d'arquitectura. Ben aviat van cridar l'atenció de la multinacional Warner que els va fitxar de seguida, cosa gens senzilla que una multinacional et fitxés per al teu disc de debut. L'amistat entre Luis Bolín i Nacho Cano, que els va fer de productor, segur que va ajudar. El 12 de març de 1984 es presenten en directe a la sala El Sol de Madrid.\nEl seu elapé de debut va ser "Mil siluetas" (1984), un clàssic del pop espanyol gràcies a temes amb molta força com "Sildavia" però sobretot el mític "Lobo hombre en París" , la història d'un tal Denis acompanyat d'un innovador videoclip per al pop espanyol: en blanc i negre i amb l'estètica del cine negre americà. El tema es va convertir en un dels majors èxits de la dècada dels vuitanta i imprescindible en qualsevol resum musical. Fins i tot Ana Belén va perpetrar una versió del tema el 1988 al disc "A la sombra de un león". Aquesta cançó està basada en el relat "Le loup-garou" (1947) de l'escriptor francès Boris Vian, que a més era compositor i trompetista de jazz. Clarament aquests dos temes van eclipsar la resta del disc "Cabaret", "Mujer cosmopolita", "Eclipse total", "La niebla" -també basat en un relat de Vian-...\nDesprés d'aquest èxit de debut van publicar "El maldito viento" (1986) i "4 x 4" (1987) amb producció de Nacho Cano. Aquests discos van tenir un impacte comercial molt menor que el primer, que els va suposar una llosa. En aquesta època Íñigo Zabala abandona el grup per incorporar-se com a directiu a Warner i La Unión es queda com el trio Rafa, Luis i Mario, tal i com els recordem la majoria. Cadascun d'ells amb la seua funció però imprescindibles cadascun d'ells, funcionaven com un conjunt i per separat no tenien sentit. Una mica com el que passava amb els Rolling Stones. Si els separes del grup trobes a faltar els altres. Tanmateix d'aquesta època són "Entre flores raras", "La máquina del tiempo" i un altre dels emblemàtics del grup "¿Dónde estábais en los malos tiempos?", un tema dedicat als crítics que van abandonar el grup després del primer disc.\nEl quart àlbum va ser el meravellós "Vivir al este del Edén" (1988), del qual tinc un molt bon record ja que és dels cassetes que més me van agradar d'aquella època. El disc els va retornar per la porta gran a les llistes d'èxit espanyoles sobretot gràcies als singles. El primer va ser "Vivir al este del Edén", tema que donava títol al disc i que tenia una lletra fantàstica quién te ha visto amigo y quién te ve, cómo te va la vida a mí me ha ido bién... El segon un hit a les ràdio-fórmules i a les pistes de ball, el sensual "Más y más". El tercer, el meu tema favorit no només del disc sinó que potser del grup, el fresc "Maracaibo". I per últim "Natalia". Disc molt complert.\nDos anys després tornen amb "Tentación" (1990). Un altre exitós treball amb temes molt recordats com "Fueron los celos" i "Ella és un volcán" amb videoclip amb Judith Mascó. També es va incloure un tema que va ser oficial de la Vuelta "Dámelo ya", un tranquil "Si tú quisieras" i "Santa María". Aquest disc fou el primer enregistrat fora de l'estat ja que va ser el productor Mike Howlett els va portar a Londres. Cal dir que La Unión sempre ha cuidat molt bé el format single amb moltes edicions limitades que els col·leccionistes conservem.\nVan venir a Lleida, als Camps Elisis, a presentar el sensacional doble en directe "Tren de largo recorrido" (1992) enregistrat al Coliseum d'A Corunha. Recordo com en el concert i el directe Rafa Sánchez connectava totalment amb el públic, i en el disc quedava perfectament reflectida aquesta potència en viu de La Unión. Produït per Peter Walsh recollia èxits com "Lobo hombre en París", "Sildavía" o "Más dura será la caída" amb una adaptació potent del "Amor fugaz" (tothom ens vam aprendre la intro de memòria) i el tema "Tren de largo recorrido", versió del "Long train runnin'" dels Doobie Brothers. El disc també va ser un èxit de vendes.\nA partir d'aquí deixen enrere una etapa per experimentar amb nous sons. això ja es nota en "Psychofunsker au lait" (1993). No vull dir que el disc em decebés perquè hi ha dos cançons magnífiques "Hermana Tierra" i "África", però ja no és com abans. No és tan complert, els altres singles "La casa de los sueños" o "Verano del 82" són temes sense pena ni glòria. I això que Warner no va escatimar quartos, perquè la producció va anar a càrrec d'Stefan Galfas (Cher, Meat Loaf) en els estudis Carriage House de Nova Anglaterra.\nAmb "Hiperespacio" (1996) la cosa s'agreuja una mica més i només sóc capaç de quedar-me amb "Negrita". És que ni el "Ande yo caliente" acompanyats d'Alejandro Sanz, ni la versió del "Black is black", ni "Juan Valiente" ni "El fuego y el amor" me van convèncer. Massa innovació, de fet ells mateixos el van definir el disc com un tripi.\nI més del mateix amb "F.L.U.Y.E." (1997) -les sigles de "Funky-Latin-Untion-Yes-Extasis", en el qual només "Humo" me va agradar. De fet aquest últim disc ja va ser un punt final d'aquesta fase amb un excés d'experimentació però en cap cas mancats de qualitat. Simplement els fans de La Unión volíem altres coses. Com a curiositat aquest mateix any publiquen el tema "Enigmas", el tema de la banda sonora del videojoc Hollywood Monster i un tema per un disc tribut a Queen "Somos campeones" amb un començament més semblant al "Come together" dels Beatles que a una altra cosa.\nAixí que després de veure el percal decideixen tornar als orígens amb "La Unión" (1999) amb el títol del qual ja deixen clar què volen fer. Tornen un altre cop a les llistes de vendes -el que s'ha dit tota la vida, els experiments a casa i amb gasosa- amb fantàstics temes com "Mala vida", "Sola" i "Pecado". Aprofitant la tirada de nou Warner publica el "Grandes éxitos 1984-2000" (2000) on s'inclou una fantàstica versió de Softcell amb el títol de "Falso amor".\nTornen amb l'onzè disc "El mar de la fertilidad" (2002) amb un bon "Vuelve el amor", tot fent referència a un llibre del poeta japonès Yukio Mishima, que es veu que va ser una icona romàntica dels vuitanta. El single porta a La Unión d'aquella època. Coincidint amb el 20è aniversari de la banda Warner edita "Colección audiovisual 1984-2004" (2004) amb tres temes inèdits "Sigo aquí", "Tu nombre" i "Última estación". a continuació van tornar els experiments amb DJs a "Love sessions" (2006) on es reformulaven els clàssics com "Lobo hombre en París" o en plan més chill-out "Maracaibo". Amb l'orquestra simfònica de RTVE enregistren "Sildavia" per al disc "La edad de oro del pop español sinfónico" (2006). Després de vuit anys d'absència de producció pròpia, Rafa, Luis i Mario tornen amb "Big Bang" (2010) amb un bon primer single "El mundo en tus manos".\nA Mario Martínez li van diagnosticar un càncer de laringe que el va obligar a deixar el grup el 2015, ara ha mort als 60 anys. De fet, en l'últim concert que els vaig anar a veure a Lleida el març del 2019 només hi quedaven Rafa i Luis.\n- Manolo Tena\n- Parálisis Permamente\n- Germán Coppini\nPublicat per Babunski a 9:09 p. m. Cap comentari:\nDurant els anys seixanta per la costa oest dels Estats Units es va posar molt de moda un tipus de música instrumental que s'anomenà música surf. Un dels grups punters d'aquest estil van ser The Ventures, format per Nokie Edwards, Don Wilson, Bob Bogle i Howie Johnson, que s'havien conegut a Seattle treballant en la construcció.\nThe Ventures es van donar a conèixer amb "Walk don't run" (1960) editat per ells mateixos i que s'enfilà als número 2 de les llistes EUA i un èxit a nivell internacional.\nA partir d'aquí no van trigar en enregistrar uns quants elapés produïts per Bob Reisdorff: "The Ventures" (1960), "Another smash!" (1961), "Twist with The Ventures" (1962), "The Ventures play Telstar and the lonely buil" (1963), "Surfin'" (1963), "The Ventures" (1963), "Let's go!" (1963), "The Ventures in space" (1964) i "Walk don't run volumen 2" (1964). En aquesta primera etapa, com podeu veure en els títols, fan incursions en el twist, en temes de pel·lícules de ciència ficció i, evidentment, en el so surf. S'especialitzen en versions instrumentals de tot tipus introduint la guitarra elèctrica de forma generalitzada a temes com "Perfidia" (1960), "El cumbachero" (1963), "Red river rock" (1963) o "Blue moon" (1961), "Let's twist again" (1962). L'èxit d'aquesta etapa els proporciona un creixement important i un reconeixent internacional que els obliga a intentar un estil més personal.\nSense Reisdorff i amb Joe Saraceno a la producció comença l'etapa de les bandes sonores. La primera seria "Batman theme" (1966), després "Secret agent man" (1966), "Mission: impossible" (1969). Però la més exitosa sense dubte va ser la d'una sèrie que encara avui està tenint èxit "Hawaii 5-0" (1969), el tema d'obertura va arribar al 4 en llistes. Aquest èxit els arribà en plena efervescència de la guitarra elèctrica al Japó on impacte enormement. El 1967 publiquen ni més ni menys que una versió del "Strawberry fields forever" de The Beatles. També s'atreveixen amb "La bamba" (1967).\nLa banda comença a trencar-se i Jerry McGee, Mel Taylor i Johnny Durrill substitueixen Edwars, i Johnson. Comencen una nova etapa d'experiment psicodèlics que no donen resultat comercial i el grup comença a caure en picat a tot arreu separant-se el 1972. D'aquesta època són les seues versions del "Light my fire" de The Doors, del "Satisfaction" dels Rolling Stones, del "Respect" d'Aretha Franklin, del "Pretty woman" de Roy Orbison, del "Happy together" de The Turtles o del "Proud Mary" de la Creedence. Una mica embafador... eren com el so d'aquells fitxers MIDI que es creaven als anys noranta rudimentàriament amb els PCs de l'època.\nL'any 1982 ressusciten per una gira nostàlgica de la música surf a Califòrnia recuperant el quartet original. The Ventures són la banda instrumental que més discos ha venut.\nHowie Johnson va morir el 1988, Mel Taylor el 1996, Bob Bogle el 2009, Nokie Edwards el 2018, Jerry McGee el 2019. Ara Don Wilson ha mort als 88 anys.\nPublicat per Babunski a 12:46 a. m. Cap comentari:\ndiumenge, de març 20, 2022\nEl cantant Marvin Lee Aday va néixer a Dallas el 1948. L'home, que tenia un aspecte físic ben ferrenyo, jugava a futbol americà a la seua escola i el seu entrenador a causa de la seua gran corpulència li va posar el sobrenom de Meat Loaf, que vol dir una cosa semblant a tros de carn. La seua juventut no fou gaire tranquil·la que diguem, a l'escola era turmentat per la seua condició física, el seu pare alcohòlic el maltractava fins al punt d'intentar matar-lo i la seua mare va morir de càncer quan ell tenia 19 anys.\nAmb inquietuds artístiques forma la seua primera banda Meat Loaf Soul, que refusa tres contractes i debuta en directe el 1967, posteriorment canvien el nom a Floating Circus o Popcorn Blizzard enregistrant amb aquest últim nom el single "Once upon a time" (1968).\nAficionat al món del teatre vivia en una comuna a Echo Park (Los Ángeles) fins que el 1969 aconsegueix entrar com actor figurant al musical hippie Hair. Mentre representava Hair a Detroit va coincidir amb la cantant Shaun Murphy, coneguda com Stoney, i aconseguí gravar un disc sota el nom artístic d'Stoney and Meatloaf. El disc, barreja de soul i psicodèlia, duia per títol "Stoney and Meatloaf" (1971) així per evitar malentesos i va ser publicat per Rare Earth, subsegell de la Motown. Del disc es van extreure dos singles "It takes all kinds of people" i "What you see is what you get" una famosa frase ben coneguda pels que fa anys treballem amb processadors de textos.... quins temps aquells del WordPerfect!\nDesprés d'actuar algun cop amb el seu amic Alice Cooper es traslladà a Nova York amb les representacions de Hair. Encabat del musical s'enrolà en altres representacions com Rainbow i sobretot, amb la que més va triomfar, The Rocky Horror Show. El 1976 canta amb Ted Nudgent a "Free for all" fins que edita el seu propi elapé.... però la història venia de feia dies.\nL'any 1973 Meat Loaf actuava en el musical More than you deserve estrenat en un dels teatres de Papp amb lletra i música del compositor Jim Steinman. Aquella trobada va resultar màgica, i és que a conseqüència d'això va sortir un disc rodó i dels més exitosos de la història del rock "Bat out of hell" (1978) situant-se en el Top 20 dels més venuts de tots els temps amb més de 50 milions de còpies, el que es coneix per un long-seller. A les llistes de vendes britàniques va estar-hi més de 7 anys! El disc pretenia ser un hard-rock teatral futurista, i a fe de déu que resultà amb temarros com "Bat out of hell", "You took the words right out of my mouth (hot summer night)", "Two out of three ain't bad", "Paradise by the Dashboard light" o "Heaven can wait", un tema que ja tenia escrit Steinman des de feia anys. La veu histriònica i operística de Meat Loaf sobre les suites instrumentals d'Steinman, els riffs de piano... L'obra artística quedà completada amb la producció de Todd Rundgren, la participació de Roy Bittan i Max Weinberg músics de la E Street Band, una famosíssima portada dissenyada per l'il·lustrador Richard Corben amb la moto de la dramàtica història del protagonista del single que titula el disc i uns vídeos per explicar autèntics dramons d'històries en l'era pre-MTV.\nMeat Loaf, que recordem es va iniciar com actor, va donar el salt al cine i el 1980 participa a Roadie al costat de Debbie Harry de Blondie, Roy Orbison o Hank Williams Jr. La carrera d'actor l'acompanya una brillant carrera com a cantant, i un clar exemple és "Dead ringer" (1981), un llargmetratge que protagonitza ell i que va ser acompanyat amb aquest disc com a banda sonora. Els singles "I'm gonna love her for both of us", "Dead ringer for love" amb Cher i "Read'em and weep" foren uns èxits en llistes.\nMeat Loaf va partir peres amb Steinman acabant com el rosari de l'aurora però el seu contracte amb la discogràfica Epic l'obligà a publicar un nou disc i així va sortir "Midnight at the lost and found" (1983) amb poca història i tres singles fluixets "If you really want to", "Razor's edge" i el millor "Midnight al the lost and found". La gira del disc va ser un èxit, però van començar problemes econòmics per denúncies discogràfiques.\nEl 1984 es passa a Arista i publica "Bad attitude", amb la coneguda "Modern girl" com a single destacat i col·laborant amb Roger Daltrey a "Bad attitude" i amb John Parr a "Cheatin' in your dreams". I després arribaria "Blind before I stop" (1986) amb producció del mític Frank Farian però poc èxit en llistes, només destaco "Rock'n'roll mercenaries", un tema dedicat al business del món de la música. Com era moda en aquells anys va arribar el directe "Live at Wembley" (1987) i la carrera de Meat Loaf es veurà afectada pels seus problemes a les cordes vocals culpa d'excessos no gaire sans. El 1992 apareix a la peli Wayne's World.\nSetze anys després, deixant de banda les seues diferències, Steinman es va reunir amb Meat Loaf per a "Bat out of hell II: Back into hell" (1993). Personalment encara més espectacular que la primera part i que ja porta venudes 26 milions de còpies. En aquest disc s'inclou el bestial "I'd do anything for love (but I won't do that)" -tenien predilecció per títols llargs- guanyador del Grammy a la millor actuació vocal de rock solista. No és de sorprendre amb temes com aquest que Meat Loaf sigui considerat un dels reis indiscutibles de les balades hard-rock. Els videoclips dirigits per Steinman i Michael Bay dels temes van ajudar a fer gran aquest retorn. També em feia molta gràcia d'aquest disc el tema "Objects in the rear view mirror may appear closer than they are" i un extraordinari segon single "Rock and roll dreams come through", un tema que havia inclòs Jim Steinman en el seu únic disc en solitari "Bad for good" (1981).\nA finals d'any el cantant fitxa la vocalista Patti Russo i es converteix en la veu acompanyant de Meat Loaf durant vint anys. El setè disc d'estudi que també és èxit arribant a disc de platí és “Welcome to the neighbourhood” (1995), el primer single "I'd lie for you (and that's the truth)" composat per Diane Warren arribà al 2 en llistes UK, també van sortir de singles "Not a dry eye in the house" i "Runnin' for the red light (I gotta life)". El 1996 intervé a El club de la lluita, el 1997 a Spiceworld, la peli de les Spicegirls, el 1998 a Un tipo peligroso i Un mon a la seva mida. El 1999 Antonio Banderas li dona el paper de xèrif a Bojos a Alabama, la seua primera peli com a director. En total va protagonitzar 65 pel·lícules i sèries de televisió.\nEl 2003 publica el fluix “Couldn’t have said it better” mentre tothom esperava una tercera part del seu major èxit fins que va arribar "But out of hell III: the monster is loose" (2007). L'èxit no va ser com els anteriors tot i el single "It's all coming back to me now" -curiosament amb Marion Raven com a vocalista i sent un tema que havia fet triomfar Celine Dion una dècada abans- i a més va haver de deixar la gira a mitges per un quist que li van trobar a les cordes vocals.\nUn cop recuperat publica “Hang cool teddy bear” (2009) amb el bon tema "Los Angeloser"; "Hell in a handbasket" (2011) amb una particular versió del "California dreamin'" de Mamas and the Papas i "Braver than we are" (2016) en el qual torna a treballar amb Jim Steinman qui compon tots els temes. Al mateix temps els problemes de salut de Meat Loaf es van anar agreujant havent de ser intervingut quatre cops de cirurgia a l'esquena.\nEl novembre de 2021 Meat Loaf anunciava que el gener de 2022 tornaria als estudis de gravació per enregistrar set cançons noves, entre les quals "What part of my body hurts the most?" un tema que Steinman havia escrit per But ot hell: The musical... ara Meat Loaf ha mort als 74 anys conseqüència de la Covid.\nPublicat per Babunski a 7:05 p. m. Cap comentari:\ndijous, de març 03, 2022\nBrouwer i el remolí de cabell\nEl 27 de febrer de 1881, avui fa justament 141 anys, va néixer a Rotterdam el matemàtic Luitzen Egbertus Jan Brouwer. A l’hora de pentinar-se suposo que Brouwer devia tenir els mateixos problemes que tenim la resta de mortals i que barbers, perruquers i perruqueres intenten solucionar i dissimular de la millor i més professional manera possible. Aquest problema que afectava la closca de Brouwer i a la de tothom que encara li quedi una mica de pèl en aquella zona és el remolí que es forma amb el cabell i que no hi ha manera de fer-lo anar per allà on volem.\nBrouwer es va especialitzar en topologia, branca de les matemàtiques que estudia les formes de les figures sense tenir en compte les mides, i des del 1909 ocupà la seua plaça a la Universitat d’Amsterdam. De fet, no és gens agosarat considerar Brouwer com un dels grans desenvolupadors de l’estudi de la teoria de la topologia, ja que fins a l’inici de la seva carrera com a matemàtic aquesta teoria es trobava en un estat força primitiu.\nEl principal resultat, i potser el més conegut al qual va arribar Brouwer va ser el teorema del punt fix de Brouwer. Els punts fixos davant una sèrie de transformacions feia anys que s’estudiaven en matemàtiques perquè tenen molta importància a l’hora de resoldre certs tipus d’equacions en les quals és complicat trobar solucions. A grans trets, un punt fix no és res més que un punt que és invariant davant d’una transformació. Vegem un exemple senzill. Suposem la transformació en què a qualsevol número li associem el seu quadrat (és a dir, multiplicar per ell mateix). Aleshores el 2 es transformarà en un 2×2=4 i el 3 en un 3×3=9. Però en canvi l’1 quedarà fix ja que 1×1=1 o el 0×0=0, i direm que el 0 o l’1 són punts fixos d’aquesta transformació. Aquest teorema té extensions en moltes altres situacions i això ens porta fins al teorema de Poincaré-Brouwer conegut entre la comunitat matemàtica amb l’inquietant nom del teorema de la bola peluda.\nPerò per què se’l coneix així? Suposem que el nostre cap té forma esfèrica i que està totalment recobert de cabell. Aleshores la pregunta és: ens podem pentinar de tal manera que tots els pèls estiguin orientats cap el mateix sentit? Provem-ho de fer i veurem que no hi ha una forma perfecta de pentinar-nos d’aquesta manera, sempre ens quedarà un remolí a la coroneta on els cabells quedaran orientats de forma diferent. I això és conseqüència del teorema de la bola peluda que diu que un camp de vectors (pèls) sobre una esfera no és orientable.\nEl teorema té aplicacions més serioses, per exemple en climatologia. El teorema de la bola peluda ens diu que en tot moment ha d’existir algun punt de la Terra on no hi fa vent ja que aquest punt de vent zero serà l’ull d’un cicló o un anticicló, com el remolí del cap. També, combinat amb la teoria de jocs, s’utilitza per al disseny d’estratègies d’equilibri o en circulació de fluids.\nNo podem orientar tot el pèl\nPodem pensar un cap pelut com una esfera que no es pot pentinar sempre mantenint el mateix sentit. S’explica que Brouwer s’inspirà remenant una tassa de cafè i veient que a la part central hi quedava un remolí en el qual el punt central no canviava de lloc.\n(Article publicat al Lectura el 27/2/2022)\ndissabte, de febrer 19, 2022\nArticles matemàtics estranys\n“Un home entra a un lavabo d'homes i observa n urinaris buits. Quin urinari hauria de triar per maximitzar les seves possibilitats de mantenir la privadesa, és a dir, minimitzar la possibilitat que algú ocupi un urinari al seu costat?”. Aquesta introducció que sembla d’un acudit és el començament d’un article matemàtic publicat en un dels llibres de la col·lecció Lecture Notes in Computer Science el 2010. Els professor Evangelos Kranakis (Universitat de Carleton) i Danny Krizanc (Universitat Wesleyan, EUA) van realitzar un estudi matemàtic sobre aquest problema que afecta els homes cada cop que entren en un urinari públic: en quin urinari cal posar-se per tal de maximitzar la distància amb altres usuaris? La conclusió a la que arriben és que cal triar el més allunyat de la porta si està disponible sempre i quan el que hi ha al costat estigui desocupat. Curiosament les inicials dels autors de l'estudi són KK.\nNormalment els articles matemàtics duen títols insulsos descrivint el contingut de l’article, «The urinal problem» és només un exemple d’un estudi matemàtic estrany, estrafolari o divertit si es vol dir així. En podem trobar alguns més.\nUn de força conegut, de certa importància en l’àmbit de l’economia i que va acabar derivant en un Nobel i tot és «College admissions and the stability of marriage» («Les admissions a la universitat i l’estabilitat del matrimoni») publicat a The American Mathematical Monthly pels professors de la Universitat de Brown David Gale i Lloyd Shapley el 1962. L’article parteix sobre la necessitat d’establir un criteri de selecció d’alumnes a la universitat, ho relaciona amb els matrimonis on cada persona selecciona el seu emparellament estable (amb la qual cosa és aplicable a alguns programes televisius on ajunten homes i dones en cases i illes) i finalment l’algoritme s’aplica al món de l’empresa a l’hora de buscar personal o en el món de la informàtica per assignar usuaris a servidors.\nUn altre de força curiós és «Love affairs and differential equations» («Assumptes amorosos i equacions diferencials») publicat el 1988 i en el qual el matemàtic Steven Strogatz de la Universitat de Cornell fa una interpretació temporal de la història d’amor de Romeu i Julieta mitjançant equacions diferencials. Les variables que va servir són R(t) i J(t) que representen el sentiment de Romeu cap a Julieta i de Julieta cap a Romeu de tal manera que si R=J=0 senten indiferència mútua, si són negatives repulsió i si són positives feeling entre ell i ella.\nHoenselaers i Skea\nAquests matemàtics van trobar unes solucions d’unes equacions d’Einstein quan es van equivocar passant a màquina un article. Van acabar publicant «Generació de solucions a les equacions de camp d’Einstein mecanografiant errades» (1989)\n(Article publicat al Lectura el 30 de gener de 2022)\nPublicat per Babunski a 5:37 p. m. Cap comentari:\nPublicat per Babunski a 7:01 p. m. Cap comentari:\nEls quatre germans Uranga -Amaia, Izaskun, Estíbaliz i Roberto-, els dos germans Blanco -Sergio i Rafael- amb José Manuel Ipiña i Francisco Panera van formar a Bilbao en grup espanyol de major èxit dels setanta, Mocedades. Mocedades es va formar amb la idea de ser un grup folk donant rellevància a les veus i a les guitarres amb el nom inicial de Voces y Guitarras.\nEls seus inicis amb actuacions en diversos actes va despertar l'interès del compositor i productor Juan Carlos Calderón que els va fitxar per a Zafiro. Així el 1969, amb un repertori de cançons espanyoles i d'altres amb inspiració amb el folk dels EUA -molt de moda aleshores- publiquen el seu primer disc "Mocedades". El grup destacava per les seves conjuncions harmòniques dels cantants, sobretot les veus d'Amaya i Estíbaliz: Amaya en balades i Estíbaliz en temes folklòrics.\nMolt seguidament publicaren dos discos més "Mocedades 2" (1970) i "Mocedades 3" (1971) amb uns primers temes que ja començaven a ser èxit: "Pange lingua", "La guerra cruel", "El arriero", "Esta noche ha llovido" i el "Take my hand, precious lord" de Jim Reeves. L'alegria de la huerta no ho eren pas, no.\nAmb aquests primers èxits dels tres primers discos Sergio Blanco i Estíbaliz Amaya decideixen abandonar el grup per començar etapa sota el nom de Sergio y Estíbaliz, sent parella artística però també en la vida privada. En deixar Estíbaliz el grup Amaia Uranga va prendre tot el protagonisme vocal fent que es convertís en el segell més identificatiu de la banda. I aquest canvi es va notar l'any 1973 quedant en segona posició en el festival d'Eurovisió darrere de la luxemburguesa Anne-Marie David amb el tema "Eres tu". El single va vendre més d'un milió de còpies als EUA i es va arribar a enregistrar en anglès sota el títol "Touch the wind".\nAquest va ser l'impuls definitiu que necessitaven els Mocedades per acabar de publicar grans èxits de la talla de "Tómame o déjame" (11 setmanes al número 1 el 1974) i "Secretaria" escrits per Juan Carlos Calderón o "Solo era un niño" (número 1 el 1977), "¿Quién te cantará?" (número 1 el 1978). Amb Zafiro, la discogràfica que va apostar per ells, van arribar a gravar dotze elapés un d'ells en eusquera "Kantaldia" (1978).\nEn un moment d'apagada dels últims discos de Zafiro signen per CBS amb el disc "Desde que tú te has ido" (1981) amb el tema de Gilson de Souza "Poxa" adaptat per Luis Gómez-Escolar. En aquest disc també s'atreveixen amb Queen a "Un poco de amor". Un altre èxit sonat arribaria el 1982 amb "Amor de hombre", el disc que incloïa "Le llamaban loca" i la conegudíssima "Amor de hombre" (2 setmanes número 1 el 1982), adaptació d'un passatge instrumental de la sarsuela La leyenda del beso estrenada el 1924. En el disc "La música" (1983) hi trobem "Maitechu mia" amb Plácido Domingo.\nL'octubre de 1983 Amaia Uranga deixa el grup per iniciar carrera en solitari i és substituïda per Ana Bejerano que tenia només 24 anys. Curiosament, l'últim enregistrament d'Amaia amb el grup va ser la banda sonora de la sèrie de dibuixos animats Willy Fogg.\nAmb Ana Bejerano a la veu aconsegueixen un primer èxit amb la cançó "Colores" (1986) on canta al costat del seu autor, Donovan i molt coneguda gràcies a l'anunci de Titanlux. En aquest disc també és la veu principal dels singles "Ana y Miguel" (escrit per José Maria Cano i que tingué més èxit en la versió posterior dels Mecano) i "Las palabras". Seguidament vindrien els discos "Sobreviviremos" (1987) en el qual es versiona el clàssic de Carole King "Tienes un amigo" adaptat per Patxi Andión i "Íntimamente" (1992) amb adaptacions del "Mr Sandman" per exemple però que ja no van tornar a brillar.\nTot aquest desgast va provocar que alguns dels components deixessin Mocedades el 1994 -Ana Bejerano, Roberto Uranga i José Ipiña- i formessin un grup de nom Txarango (sí, res a veure amb els altres), que va publicar un sol disc "Todo tiene su sitio bajo el cielo" (1996) amb temes folk dels seixanta com "Mr Tambourine man", "El martillo", "Camina derechito" o "Son, son, son". Uns altres de Mocedades van formar El Consorcio, que repetiren certs moments d'èxit.\nEl 1998 enregistra al costat d'Ipiña el tema "Todos al Guggenheim" pel disc "Bilbainadas'98" i el 2006 el tema tradicional eusquera "Ene Kuttuna". El 2012 Ana Bejerano forma el grup de jazz Ana Bejerano Concept, i el 2019 a causa de les celebracions del 50è aniversari dels Mocedades s'incorpora a la gira del grup.\nAra Ana Bejerano ha mort als 60 anys conseqüències d'unes complicacions a l'aparell digestiu. .\n- Patxi Andión\nPublicat per Babunski a 5:32 p. m. Cap comentari:\nJa som al 2022, un any en què una de les xifres es repeteix tres vegades tal com va passar el 1999 i el 2000, així que molts de nosaltres ho haurem viscut tres cops, però el proper any que ens ho trobarem serà el 2111 que no compto pas gaire en ser-hi. 2022 no és un nombre primer, però sí que és la mitjana aritmètica del primer anterior (2017) i del primer posterior (2027).\n2022 és el resultat de multiplicar els nombres primers 2×3×337. En teoria de nombres els nombres que són productes de tres primers s'anomenen nombres esfènics. No fa gaire vam viure un trienni esfènic -2013, 2014 i 2015- però el següent trienni esfènic no arribarà fins el 2665, 2666 i 2667. Si sumem les xifres de la descomposició del 2022 en factors primers obtenim 2+3+3+3+7=18, que és tres vegades la suma dels dígits del 2022: 2+0+2+2=6. Els nombres amb aquesta propietat s’anomenen 3-Smith (cognom del cunyat del matemàtic Albert Wilansky), i fins el 2130 no hi haurà un altre any 3-Smith, així que cal aprofitar-ho.\nUn nombre se diu que és harshad (de les paraules sànscrites harsa i da, que volen dir donar alegria) o de Niven si es pot dividir de manera exacta entre la suma dels seus dígits. El concepte el va definir el matemàtic indi Dattatreya Ramchandra Kaprekar (1905-1986) i el va popularitzar el matemàtic canadenc Ivan M. Niven (1915-1999) en un congrés de teoria de nombres. Si el 2022 el dividim entre la suma dels seus dígits 2022/(2+0+2+2)=337 que com dona exacte podem dir que 2022 és harshad i dona alegria, que ja ens convé. Com el resultat d’aquesta divisió és 337, que és un nombre primer, aleshores 2022 es un nombre de Moran, conjunt proposat pel matemàtic australià Bill Moran.\nEl 2022 escrit en base 5 és 31042, de tal manera que conté totes les xifres possibles en aquesta base (0, 1, 2, 3, 4) un sol cop i aleshores es diu que 2022 està equilibrat digitalment en la base 5.\nEls divisors de 2022, és a dir els números entre els quals podem repartir el 2022 en parts iguals, són 1, 2, 3, 6, 337, 674, 1011 i 2022. En total són 8 divisors, cosa que és normal en els nombres esfènics. Ara, amb els anomenats divisors propis -tots excepte el 2022- fem la següent operació 1+2+3-6+337+674+1011 i resulta que dona 2022. Fixem-nos que hem sumat tots els divisors propis excepte un que l’hem restat. Doncs bé, quan un nombre compleix aquesta propietat, que és suma dels seus divisors propis però amb un d’ells en negatiu se l’anomena nombre admirable. De fet no és complicat trobar nombres admirables, si es multiplica per 6 qualsevol nombre primer major que 3 el resultat és un nombre admirable. Tanmateix, bon i admirable 2022 tingueu!\nNo fa gaires setmanes en aquesta mateixa secció parlàvem dels quadrats màgics. Aquest de la figura és un quadrat màgic d’ordre 4 amb el nombres del 498 al 513… sabríeu trobar quina característica té aquest quadrat màgic?\n(Article publicat al Lectura el 2 de gener de 2022)\nPublicat per Babunski a 9:58 p. m. Cap comentari:


American College Of Dubai - universitats - Dubái (Ciutat) - Dubai (Província) - Dubai - Emirats Àrabs Units - Universitiesintheworld\nPàgina d'inici › Per país › Emirats àrabs units › Dubai › Dubai (província) (província) › Dubái (ciutat) › American college of dubai\nAmerican college of dubai Dubái (Ciutat) > Dubai (Província) > Dubai > Emirats Àrabs Units\nSortir de casa i venir a estudiar en American College Of Dubai, a la ciutat de Dubái (Ciutat), Emirats Àrabs Units. Ha acabat els seus estudis secundaris i són encara no està segur de si ha triat la carrera correcta? Tant se val. El que és segur és que, vostè ha triat la carrera ideal per a vostè o no, a viure una temporada en un país diferent i en una ciutat tan plena de vida és una experiència que val la pena, amb la qual és suficient per guanyar.\nVostè treballa o estudia en American College Of Dubai? Si veu algun error en la informació que es publica en aquest arxiu, si us plau, contacteu amb nosaltres fent clic a la pestanya 'Contacte' perquè puguem corregir-ho. Col·laborar amb Universitiesintheworld per arribar a més estudiants que estan interessats a estudiar en el seu centre.\nSom un lloc web de referència per a estudiants de tot el món que van a començar els seus estudis a la universitat. El American College Of Dubai s'afegeix a aquest directori i això representa un gran avantatge per a aquest centre sobre altres en Dubái (Ciutat), Emirats Àrabs Units, perquè els estudiants potencials poden trobar en un lloc web de referència Universitiesintheworld. Si la seva institució no apareix en aquest directori, però, afegir la seva informació i el nostre equip revisarà la seva entrada i publicar-la el més aviat possible.\nEls estudiants actuals de American College Of Dubai recomanen aquesta universitat els estudiants que volen iniciar la seva carrera universitària en Dubái (Ciutat). Si vol unir-se a ells, aquí tens tota la informació de contacte i la ubicació del centre. Fent els seus estudis en una universitat de qualitat pot fer tota la diferència, tant en la seva vida acadèmica i laboral en el futur. En contacte amb ells, visitar les seves instal·lacions i començar els seus estudis amb la seguretat d'haver triat un centre d'excel • lent qualitat.\nLlistat de universitats pròxims a American College Of Dubai\nAl Falah University- (Situat a 0.08 km)\nRochester Institute of Technology, Dubai- (Situat a 12.90 km)\nUniversity of Modern Sciences- (Situat a 4.54 km)\nHigh Institute for Banking & Financial Studies- (Situat a 12.92 km)\nDubai Medical College for Girls- (Situat a 6.96 km)\nDubai Pharmacy College- (Situat a 6.99 km)\nUniversity of Jazeera- (Situat a 4.50 km)\nSkyline University College, Sharjah- (Situat a 13.35 km)\nJumeira University- (Situat a 13.68 km)\nBritish University in Dubai- (Situat a 13.69 km)


Sant Jordi 2015, nous reptes! - la Garriga | vromana.cat\nSant Jordi 2015, nous reptes!\nEnguany el Sant Jordi ha estat un dels més elogiats que hem tingut darrerament gràcies a l’entusiasme que la nostra comunitat educativa ha mostrat per tal de preparar una jornada cultural, participativa i lúdica.\nComençar la jornada aconseguint que tothom estigués llegint va ser tot un repte, però encara es va superar quan tota l’ESO va sortir bona part del matí a realitzar diferents activitats: una gimcana, recitar a diferents punts del poble, recollir la jornada de Sant Jordi com veritables periodistes...\nEls batxillerats es van deixar sorprendre per El sobrino del diablo i les seves educatives, trencadores i festives cançons en acústic. Tot un plaer haver comptat amb aquest joglar del rock.\nEl pati ha lluït paradetes de llibres i roses vistoses com les del propi municipi.\nEls guanyadors del concurs literari han rebut els seus guardons davant la mirada de satisfacció dels seus companys i professors. Alguna professora s’ha atrevit a pujar a l’escenari amb fantàstics alumnes a representar un fragment de La casa de Bernarda Alba i a recitar poesia; els nostres veterans de batxillerat s’han fet seves algunes cançons d’Ovidi Montllor tot tocant les guitarres, hem rigut amb els vídeos on d’altres simulaven cantar òpera...\nNomés ens resta esperar que la pròxima sigui tant o més exitosa que aquesta perquè quan el Vil.la Romana s’engresca de valent, els resultats són un orgull per tots els que formem part d’ell.


Per gentilesa de freefind\n2006 10 07 Molló - Setcases\nDes del punt de vista del paisatge, la vista és amplia sobre la Garrotxa, sobre el Canigó, el Costabona, el Gra de Fajol. El Pastiura i Bastiments, així com a tota la Vall de Camprodon.\n2006 11 25 Gorges de Salenys (Baix Empordà)\nPassejar tot seguint el curs d'un riu sempre és agradable però més encara si pel camí es pot veure tot un espectacle de la natura, corn a les Gorges de Salenys, per on l'aigua cau cinc vegades en salts de gran bellesa. Vorejant la riera de Salenys es passa per fonts refrescants, ponts i passarel·les que porten d'un costat a l'altre del riu, i les gorges.\n2006 12 16 Les Agulles de Montserrat\nLa regió de les agulles és una de les més carismàtiques del Parc Natural de Montserrat. Paradís de l'escalada, s'hi poden fer excursions amb panoràmiques espectaculars i grimpades senzilles. La ruta circular que proposem surt de Can Massana, puja el coll de Porc i passa a tocar del refugi Vicenç Barbé.\n2007 01 20 Vidrà - Puigsacalm\nEs te constància de que les Valls de Vidrà foren habitades des de temps antics, fins i tot des d'abans del període Neolític. L'etapa medieval de Vidrà és la més interessant i coneguda de la seva historia. Cap el 960, el terme de Vidrà estava estructurat en 8 viles rurals: La Salgueda, Palou, Cabagès, Covilplana, Ciuret, Sant Bartomeu de Covildases, Bosquerons i casa d'Arig amb les Planes.\n2007 02 24 Coll Formic - Viladrau\nErmita de l'Erola: Ermita d'acollidora porxada que ja trobem documentada l'any 1571 i que va ser reconstruïda l'any 1641 després d'un incendi per Fra Onofre, que malauradament moria un any més tard. Les darreres obres de conservació s'han realitzat l'any 1991. En destaca la restauració del rellotge de sol, entre els arcs d'entrada, feta per Joaquim Farrerons amb el tipus de pedra anomenada d'espinzella.\n2007 03 17 Les valls del Montcau: Talamanca - Navarcles\nEl nucli antic de Talamanca, a 552 metres d’altitud, s’estira al llarg d’un tossal de la serra de Rossinyol a la serralada prelitoral, per sobre de la carretera BV-1221 de Navarcles – Matadepera – Terrassa, a les portes del Parc Natural de Sant Llorenç del Munt i l’Obac i a cavall del Vallès occidental i del Bages, comarca a la qual pertany, a pocs minuts de la gran concentració de població de la regió metropolitana, a 20 minuts de Terrassa i de Manresa.\n2007 04 21 i 22 Volcà de Santa Margarita - La Fageda d'en Jordà - El Rourell (Joanetes) i Joanetes - Fontanils - Joanetes\nQuan la gerra carlina, la vila d’Olot estava assetjada per la facció, i acudí als pobles veïns en demanda d’ajut. Tot d’una van trucar a la porta de la muralla i, donades les consignes i el sant i senya, de fora digueren que hi havia el reforç de Joanetes. Cofois els de la ciutat, obriren, i entrà un home sol. Sorpresos els assetjats davant el reforç d’un sol home, parlant van saber que es tractava d’un veí de Joanetes anomenat Reforç, que havia acudit a Olot per salvar-se de la lluita, i que no sabia res de l’ajut demanat al seu poble.\n2007 06 09 i 10 Bellcaire d'Emporda - Castillo de Montgrí - Coll de les Sorres (l'Estartit) i Càmping Riu (St. Pere Pescador)\nFue construido entre 1294 y 1302 por Jaime II como vanguardia de sus dominios frente a la desobediencia de Poncio Hugo IV conde de Empúries. Ordenó a Bernat de Llevia su construcción en 1294 pero al desaparecer la primera casa condal de Empuries, dejó de tener interés la conclusión de ésta fortaleza.\nEls comentaris de cada excursió han estat extrets dels fulls informatius de cadascuna d'elles, intentant escollir alguns dels paràgrafs mes representatius.\nEnviar correo electrónico a C.E.J.M. Alumnes con preguntas o comentarios sobre este sitio Web.


El 2022 arriba amb un munt d’activitats per descobrir El Masnou | La Clau - Revista gratuïta del Maresme\nEl 2022 arriba amb un munt d’activitats per descobrir El Masnou\nEl Museu Municipal de Nàutica s’incorpora al ventall de propostes, que inclou un excepcional catàleg d’edificis i llocs emblemàtics del Masnou\nA través d’itineraris, visites guiades i altres iniciatives, el cicle dona a conèixer l’excepcional catàleg d’edificis i llocs emblemàtics del municipi, a més de la seva història, gastronomia i altres atractius. La consolidada programació anual de turisme i patrimoni que es duu a terme des de l’Ajuntament del Masnou està, aquest any, pendent de les variacions derivades de la COVID-19.\nPer aquest motiu, i tal com va passar durant gran part de l’any passat, la realització de les activitats depèn de l’evolució de la situació epidemiològica.\nCom és habitual, la programació de les propostes s’estén fins al mes de desembre. El ventall d’activitats inclou un excepcional catàleg d’edificis emblemàtics i llocs d’interès per conèixer.\nEl cicle es complementa amb diverses ofertes per gaudir del poble que s’estenen des del paisatge fins a la gastronomia. Si el context ho permet, la programació oferirà una desena d’activitats diferents perquè els visitants descobreixin el Masnou i, alhora, perquè els residents al municipi coneguin i revalorin el que els envolta.\nA diferència de l’any anterior, la visita guiada a la Casa Benèfica ha quedat, de moment, desprogramada, en ser residència de persones grans, un col·lectiu extremadament vulnerable davant la COVID-19 i, també, la visita guiada a l’església de Sant Pere.\nVisita al Museu Municipal de Nàutica\nLa visita al Museu Municipal de Nàutica del Masnou permet descobrir com el mar ha estat l’escenari i el motor del desenvolupament del municipi. L’exposició permanent se centra en l’època de major esplendor del Masnou, el segle XIX, vinculada a la construcció de vaixells, la navegació i el comerç marítim.\n‘Escape Room’ “el Misteri de les Mines d’Aigua”\nUna intrigant carta i una vella maleta trobades a les golfes de casa de l’avi Joan són el punt de partida d’aquest misteri. Els seus hereus us necessiten per resoldre tots els enigmes del cas.\nTeniu una hora per fer un viatge al passat i recopilar dades i testimonis, endinsar-vos en la Mina d’Aigua, examinar les proves i treballar en equip per respondre correctament totes les preguntes clau del cas abans que la resta de detectius. Sereu capaços de resoldre el misteri de les mines d’aigua?\nItinerari “Les Dones del Tèxtil al Masnou”\nRepassarem la història de la indústria tèxtil del Masnou a partir dels testimonis de les seves protagonistes: els records de la sirena de la fàbrica, el soroll dels telers, la primera feina amb nou, dotze o catorze anys, les hores de jornada diària que van fer durant anys, etc. Resseguirem la petjada d’algunes de les fàbriques que omplien el paisatge del municipi: Ca n’Humet, Cal Soberano, Sedalines el Pino o Can Xala.\nUs convidem a una emocionant i enriquidora passejada pels carrers, edificis i racons més sorprenents de la vila del Masnou. La passejada comença a la plaça de l’Església i finalitza a Cal Ros de les Cabres (febrer i agost) i al parc del Llac (març i setembre).\nItinerari “El modernista desconegut: L’arquitecte Bonaventura Bassegoda i Amigó”\nUs convidem a conèixer la trajectòria personal i professional d’un dels arquitectes més importants del Modernisme al Masnou i a Catalunya. Descobrireu alguns dels edificis més emblemàtics que va projectar, com el Casino o l’Escola Ocata, així com d’altres que no són tan coneguts, com casa seva i habitatges privats.\nEl Masnou sota les bombes\nItinerari cultural pels escenaris dels bombardejos i la Guerra Civil al Masnou. Descobrireu els llocs on van caure les bombes, qui les llançava i les estratègies que van fer servir les autoritats i la població civil per a la defensa passiva i activa.\nAmb aquesta visita coneixereu el Cementiri Municipal del Masnou des d’un altre punt de vista: un conjunt de gran mèrit artístic promogut per una burgesia enriquida que va voler comptar amb els artistes més ben considerats del moment.\nCada any es traslladen al Masnou per la Festa Major, perquè pugueu comprar el millor peix de les nostres costes més a prop de casa.\nPer degustar productes elaborats al Masnou, maridats amb vi de la DO Alella. Un sommelier expert conduirà l’activitat perquè pugueu gaudir d’aquesta experiència.\nUs convidem a submergir-vos sota terra per descobrir un tram de les mines d’aigua Cresta i Malet, que formen part d’un laberint de galeries de 27 quilòmetres. L’activitat inclou la visita al Centre d’Interpretació, en el qual s’ha volgut recrear l’eixida o pati d’una casa benestant del municipi amb el típic safareig, reconstruït a partir de peces originals. El tram de mines al qual s’accedeix durant la visita, uns 40 metres, recorre una galeria subterrània que es va reforçar per facilitar-hi l’accés i garantir-hi la seguretat, així com un refugi antiaeri.\nEn aquesta cursa per equips els participants heu de superar una sèrie de proves relacionades amb el patrimoni. Les pistes les trobareu escampades per tota la població i necessitareu un telèfon mòbil i un compte d’Instagram per reflectir la vostra creativitat.\nUs convidem a conèixer un dels edificis més destacats i desconeguts del Masnou, Can Teixidor. Situat en una posició preeminent, la seva arquitectura s’assimila a la d’un mas fortificat, amb dependències pròpies d’una explotació agrícola i residencial: casa, capella, celler i una gran bassa que donava l’aigua a un molí fariner.\nPer a més informació, podeu contactar amb l’Oficina de Turisme, ubicada a la Casa de Cultura (telèfon 93 557 18 34) o enviar un correu electrònic a turisme@elmasnou.cat. Per inscriure-us-hi, cap omplir el formulari en línia que trobareu a www.elmasnou.cat/inscripcions-turisme. Per a més informació, visiteu www.elmasnou.cat/turisme.\nRealitzada la primera sessió del programa “Connecta’t amb el Centre d’Empreses Casa del Marquès” del Masnou


El nostre planeta oscil·la molt lentament en l'espai, com una baldufa, a aquesta oscil·lació se l'anomena precessió. Un efecte d'aquest moviment és que la posició dels pols celestes canvia constantment. Els pols celestes tracen un cercle sencer cada 26.000 anys.\nMoviment de precessió de la Terra (Imatge: Addison Wesley)\nA causa d'això la posició del pol nord celeste també canvia amb el temps, ara està molt a prop de l'estrella polar, però en l'any 15.000 estarà molt a prop de l'estrella Vega.\nPosició del pol celeste amb els anys\nCom veieu, els moviments de la Terra són diversos, translació al voltant del Sol, rotació sobre el seu eix, precessió (moviment de baldufa) i la nutació.\nMoviment de nutació sobre el moviment de precessió, un bucle dura 18,6 anys\nLa nutació és l'oscil·lació periòdica de l'eix de rotació de la Terra al voltant de la seva posició mitjana en l'esfera celeste, a causa de les forces externes d'atracció gravitatòria entre la Lluna i el Sol amb el nostre planeta, ja que aquesta no és perfectament esfèrica.\nLa nutació superposa una petita oscil·lació, amb un període de 18.6 anys i una amplitud de 9.2 segons d'arc, sobre aquest gran moviment lent.\nLa causa de la nutació rau principalment en el fet que el pla del l'òrbita de la Lluna, al voltant de la Terra, està inclinat aproximadament 5 ° des del pla de l'òrbita de la Terra al voltant del Sol.\nEl pla orbital de la Lluna precedeix a la Terra en 18.6 anys, i l'efecte de la Lluna sobre la precessió dels equinoccis varia amb aquest mateix període. L'astrònom britànic James Bradley va anunciar el descobriment de la nutació en 1748.


Els abusos - Indymedia Barcelona\nper Antoni Ferret\t 16 jun 2011\nQuins són els abusos que han arribat a fer que el poble (la seva joventut) saltés? Són, més o menys, els següents:\n*L’ús abusiu dels contractes temporals.\n*L’atur estructural, abans de la crisi i després, sense solució.\n*L’especulació de l’habitatge.\n*Les rebaixes dels impostos als rics.\n*Les retallades socials.\nQuasi tot això ja ve de molt abans de la crisi de 2008. És a dir: no es pot posar la crisi com a excusa. I, per si calia, amenitzat amb sentències injustes dictades per tribunals caducats. I nogensmenys per la manipulació diària dels diariots i les televisionotes.\nTot això, si «convé» o «interessa» (i sempre interessa) es pot anomenar «deficiències de la democràcia». Vaja deficiències!! En realitat són un seguit de calcigaments del poble (sobretot de la seva joventut) per part d’una colla de mala gent, entre els que ho fan, els que ho permeten i els que ho presenten com a «deficiències». Totes les queixes, les crítiques i les protestes, exercides dins els paràmetres d’una «democràcia» falsejada, cada vegada més falsejada, eren inútils.\nQuè es pensaven, doncs? Que això duraria sempre?\nHa arribat un moment que la joventut ha dit Prou! I, perquè aquest Prou! sigui eficaç, perquè es prengui consciència oficialment que les coses es fan molt malament, «calia» fer-ne una de grossa, com el bloqueig del Parlament el dia de començar a discutir uns pressupostos malèfics.\nAra s’esquincen les vestidures. Hipòcrites!!!


Onda signa un acord amb la Cambra de Comerç per a afavorir la inserció laboral a Onda - Diari Millars, informació local en valencià.\nOnda signa un acord amb la Cambra de Comerç per a afavorir la inserció laboral a Onda\nL’Ajuntament d’Onda ha signat un conveni de col·laboració amb la Cambra de Comerç de Castelló mitjançant el qual s’impartiran accions formatives a la localitat.\n“L’objectiu és unir forces per afavorir la inserció laboral de les persones que participen en les mateixes”, ha destacat l’alcalde d’Onda, Ximo Huguet, després de la signatura. En esta línia, Huguet ha destacat que, “una vegada més, este equip de govern aposta per millorar les possibilitats d’inserció laboral dels onders. Per açò, des de l’àrea de Dinamització Econòmica que gestiona el tinent d’alcalde Ángel Badenas, s’invertiran 25.000 euros que seran destinats a finançar els serveis, programes i activitats relacionades amb este conveni”.\nAixí mateix, gràcies a la signatura d’este conveni, es mantindran els serveis de l’Antena Local d’Onda i del centre de creació d’empreses. “Seran els serveis d’interès empresarial disponibles en la Cambra de comerç, tant de forma presencial com a online, en matèria de comerç exterior, formació, finestreta única empresarial, societat de la informació, innovació comercial i turística, etc”, ha explicat l’alcalde.\nPost més nousLa Diputació ajudarà a mantenir més de 1.500 ocupacions en els pobles a través de la seua aposta inversora amb el Pla Castelló 135\nPost més vellsIntervenció reconeix la retallada de 280.000 euros en contractes menors a Almassora


Mor una dona a Castellar de n'Hug per les ferides d'una branca que li ha caigut a sobre - Regió7\nRegistra't gratis a les noves newsletters de titulars del dia i d'última hora de Regió7\nMor una dona a Castellar de n'Hug per les ferides d'una branca que li ha caigut a sobre\nLa víctima és Filomena R.R, de 58 anys i veïna de Girona, que havia anat a visitar uns parents al poble\n05·05·19 | 19:43\nLa Farga de Sant Vicenç del Rus, on ha tingut lloc l'accident ARXIU PARTICULAR\nFilomena R.R., de 58 anys i veïna de Girona, ha mort aquest diumenge com a conseqüència de les ferides que li ha provocat la branca d'un arbre que li ha caigut a sobre a la finca de la Farga de Sant Vicenç del Rus, al terme de Castellar de n'Hug.\nL'accident s'ha produït poc després de les 12 del migdia, i tan bon punt s'ha rebut l'avís, s'han desplaçat fins al lloc dels fets dues dotacions dels Bombers, i també una ambulància i l'helicòpter del SEM, que han assistit la dona allà mateix però no s'ha pogut fer res per salvar-li la vida. La dona ha mort poc després sense que hagi calgut el trasllat a l'hospital. Tampoc no ha calgut fer tasques de rescat perquè la dona no havia quedat atrapada.\nLa víctima és veïna de Girona, però segons ha explicat l'alcalde de Castellar de n'Hug a aquest diari, Salvador Juncà, es trobava al Berguedà per visitar als seus parents que ja fa uns anys estan instal·lats al municipi i que viuen a la finca de la Farga, una casa particular situada poca distància de l'església romànica de Sant Vicenç del Rus.\nSegons sembla, la dona es trobava al pati de la finca quan s'ha desprès la branca d'un arbre i l'ha ferida mortalment. Si bé no s'han confirmat les causes del despreniment, fonts veïnals han assegurat que feia molt vent a la zona. Juncà, que s'ha desplaçat a la casa de la Farga un cop ha conegut la notícia, ha lamentat l'accident.\nSant Vicenç del Rus es troba a mig camí de la carretera que porta de la Pobla de Lillet a Castellar de n'Hug. Una zona apartada del terme municipal i que es caracteritza per estar aïllada i envoltada de boscos i prats.\n1 L’Alt Urgell centralitza a Pirineus Outdoor l’oferta de rutes a peu i en bici\n2 Així funcionaran les discoteques de Catalunya quan reobri l’oci nocturn\n3 Neix el Festival ITINERA, que acostarà la música en viu a 80 micropobles de Catalunya\n4 Santpedor dedicarà un carrer a la poetessa i feminista Anna Maria Martínez Sagi\nBerga Resort agraeix la feina als professionals d'infermeria de l'Hospital regalant-los un dia de relax\nRedacció | Berga\nLa mina de petroli de Guardiola podria reobrir al públic a finals d'aquest any\nredacció. guardiola de berguedà\nEl conveni inicial de l'Ajuntament de Berga amb Sumar estipula que acabava el 30 d'abril\nguillem camps. berga\nLa Generalitat retira una línia d'ESO al Serra de Noet i la dona al Guillem de Berguedà


06 / 10 / 19 a les 12:00 h · Naus Ayats, Arbúcies\nSembla que la Kate no coneix la seva història, però l’Alice i la Fiona l’explicaran amb l’ajuda dels amics de la rateta, la resta d’animals de la granja.\nLa rateta del conte popular que explica l’Alice acaba als braços d’un gat que se la vol menjar, sense tenir en compte als seus amics. Però per sort a la vida real encara hi ha una rateta a la granja, que viu alegre amb la resta d’animals. Les tres aventureres es quedaran per cuidar-los.\nDe 3 a 10 anys 3€ / 1€ + informació i opinions\nPasseig de Palacagüina, 90 - Arbúcies


L'Ajuntament de Vila-real comença les obres del cementeri municipal\nL’Ajuntament de Vila-real ha iniciat ja la remodelació del cementeri municipal. Els treballs –inclosos des d’inicis d’any en el pressupost del 2017- permetran garantir i allargar la vida útil del recinte, gràcies a l’obtenció de 620 unitats d’enterrament, entre la creació de més de 400 noves i la remodelació dels espais ja existents, als quals se sumarà la rehabilitació del mur perimetral, la reparació de cobertes i la millora de voreres i zones per als vianants, a més de la reforma dels vestuaris del personal. Una de les principals característiques del projecte és la implantació d’una nova metodologia de construcció de nínxols que permetrà un estalvi del 50% dels costos.\nLa regidora de Cementeri, Rosario Royo, i el regidor de Territori, Emilio M. Obiol, han assegurat que “el centenari és un dels empastres que ens va deixar el PP, que va deixar el recinte en una situació precària i lamentable i que nosaltres, des de 2011, hem anat millorant amb molt esforç, igual que anem a fer ara”.\nLes obres han començat ja amb la construcció de 30 noves unitats en panteons verticals i seguiran amb la creació de 240 nous nínxols amb un sistema prefabricat de formigó i 144 unitats de columbaris. “En conseqüència amb la greu situació financera del consistori, hem optat per un nou sistema de construcció de nínxols a partir de blocs de formigó, completament homologat des de tots els punts de vista, que redueix els costos d’edificació exactament a la meitat del que ens costaria el mètode convencional; un nou sistema que incorpora una important component d’innovació, a més de la responsabilitat amb la situació econòmica local”, assenyala Obiol.\nA més, tots dos representants municipals han destacat que, una vegada més, els treballs de millora i ampliació del cementeri els duran a terme empreses locals, “seguint la política d’aquest equip de govern” i demanen disculpes als veïns als qui aquesta intervenció puga causar molèsties, especialment en el dia de Tots Sants.